# Ваенная навука

Выпуск замежных ваеннаслужачых (Фольксмарыне УС ГДР) у Каспійскім вышэйшым ваенна-марскім вучылішчы імя С. М. Кірава.
Нагрудны знак для асоб, якія скончылі вышэйшыя ваенна-навучальныя ўстановы Узброеных Сіл СССР — вышэйшых ваенных вучылішчаў і ваенных інстытутаў.
**Вае́нная наву́ка** — вобласць навукі (тэарэтычнай і практычнай), якая ўяўляе сабой сістэму ведаў аб падрыхтоўцы і вядзенні ваенных дзеянняў (вайны) дзяржавамі, кааліцыямі дзяржаў або класамі для дасягнення палітычных мэтаў, састаўная частка ваеннай справы.

У іншых дзяржавах дадзены тэрмін уключае ўсе што звязана з вайной, абаронай і агрэсіяй супраць непрыяцеля, гэта значыць, з ваеннай справай.

Раней *Ваенная навука* вызначалася як тэорыя вайны, вучэнне аб вайне, сістэматычнае развіцце законаў ваеннага мастацтва.

Па асобных або ўсім наогул галінах (дысцыплінах) *ваеннай навукі* існуюць шматлікія падручнікі, зборнікі, кіраўніцтвы, ваенныя энцыклапедыі і таму падобнае.

## Гісторыя

*Ваенная навука*, у агульным разуменні, стваралася, развівалася і ўдасканальвалася на працягу доўгага гістарычнага перыяду. Яе асобныя галіны (дысцыпліны, элементы) зарадзіліся яшчэ ў далекай старажытнасці (у перыяд рабаўладальніцкага грамадства ў Егіпце, Персіі, Кітаі, Грэцыі і Рыме). У перыяд сярэднявечча працягвала сваё развіццё. Па меры росту прадукцыйных сіл грамадства ў дзяржавах свету ўдасканальваліся ўзбраенне і ваенная тэхніка, ускладнялася кіраванне войскам (флотам) і іх фарміраваннямі, назапашваўся гістарычны вопыт у вайсковай справе. Усё гэта і прывяло ў канчатковым выніку да афармлення *ваеннай навукі* як пэўнай сістэмы практычных і тэарэтычных ведаў, уменняў і навыкаў.

## Склад

Раней *Ваенная навука*, у шырокім сэнсе, уключала ў свой склад:

* вучэнне аб ваенных мэтах, г. зн. ваенную палітыку;
* вучэнне аб ваенных сродках (арганізацыю, кіраванне, узбраенне і амуніцыю войскаў, крэпасцяў, марскіх сіл і гэтак далей);
* вучэнне аб прымяненні вайсковых сродкаў для дасягнення пастаўленай мэты, г. зн. аб самом вядзенні вайны (ваенных дзеянняў).
	+ кіраўніцтва для ваенных аперацый у шырокіх памерах (стратэгія)
	+ вывучэнне асобных распараджэнняў адносна засяроджвання, перамяшчэння і баявых дзеянняў войскаў (тактыка).
* прыватныя (дапаможныя) ваенныя навукі
	+ фартыфікацыя
	+ артылерыя
	+ ваенная геаграфія
	+ ваенная хімія
	+ ваенная тапаграфія
	+ і гэтак далей.

## Вучоная ступень і званне

У залежнасці ад наменклатуры, па якой адбываецца абарона доктарскай або кандыдацкай дысертацыі, суіскальніку прысуджаецца адна з наступных вучоных ступеняў:

* Доктар ваенных навук (д. ваен. н.)
* Кандыдат ваенных навук (канд. ваен. навук)

Таксама магчыма атрыманне вучонага звання:

* Прафесар
* Дацэнт

## Гл. таксама

* Курсант
* Ваенная адукацыя ў Беларусі

## Зноскі

## Літаратура

* Словарь военных терминов. / Сост. А. М. Плехов. Ред. С. Г. Шапкин. — М.: Воениздат, 1988. — ISBN 5-203-00175-8

### Энцыклапедыі

* Ваенная энцыклапедыя Беларусі / Осіпаў В.Ц., Лянькевіч Р.Ч., Бажэнаў Ю.В. і інш.— Мн.: "Беларуская Энцыклапедыя імя Петруся Броўкі", 2010. — 1132 с.
* Военная наука // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб., 1890—1907.
* Россия/Русская наука/Военные науки // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб., 1890—1907.
* Большая советская энциклопедия (БСЭ). 3-е изд. в 30-ти томах. — М.: Советская энциклопедия, 1969—1978.
* Советская военная энциклопедия : ([в 8 т.]) / председ. Гл. ред. комиссии А. А. Гречко (т. 1, 8), Н. В. Огарков (т. 2—7). — М. : Военное издательство Министерства обороны СССР, 1976—1980.;
* Военный энциклопедический словарь (ВЭС). — М.: Воениздат, 1984. — 863 стр., с ил., 30 л. (ил.)

## Спасылкі

* Асновы ваеннай і ваенна-марской навукі на Militera.ru.
* Ваенная навука ў Рэспубліцы Беларусь на афіц.сайце Міністэрства абароны Беларусі Архівавана 12 красавіка 2016.